**Årsplan**

 **Anna Nilssens Minne**





Innhold

[Innledning: 4](#_Toc142907070)

[§ 1.Formål 4](#_Toc142907071)

[Årsplanens hensikt: 4](#_Toc142907072)

[Kontaktinfo og oversikt ansatte: 5](#_Toc142907073)

[Barnehagens satsingsområdet: 6](#_Toc142907074)

[Barnehagens formål og innhold: 8](#_Toc142907075)

[Slik jobber vi 0 – 3 år,omsorg: 8](#_Toc142907076)

[Slik jobber vi 3-6 år omsorg: 8](#_Toc142907077)

[Slik jobber vi på 0 – 3 år,lek: 9](#_Toc142907078)

[Slik jobber vi 3-6 år,lek: 10](#_Toc142907079)

[Slik jobber vi på 0 – 3 år,danning: 10](#_Toc142907080)

[Slik jobber vi 3-6 år,danning 11](#_Toc142907081)

[Slik jobber vi på 0 -3 år,læring 12](#_Toc142907082)

[Slik jobber vi på 3-6 år,læring 12](#_Toc142907083)

[Slik jobber vi på 0 – 3 år,vennskap og felleskap: 13](#_Toc142907084)

[Slik jobber vi 3-6 år,vennskap og felleskap: 13](#_Toc142907085)

[Slik jobber vi 0-3 år,kommunikasjon og språk: 14](#_Toc142907086)

[Slik jobber vi 3-6 år,kommunikasjon og språk: 14](#_Toc142907087)

[Måltid småbarn 15](#_Toc142907088)

[Mål og hensikt: 15](#_Toc142907089)

[Personalet skal: 15](#_Toc142907090)

[Barna skal: 15](#_Toc142907091)

[Organisering: 16](#_Toc142907092)

[Måltid på stor avdeling 16](#_Toc142907093)

[Mål og hensikt: 16](#_Toc142907094)

[Personalet skal: 17](#_Toc142907095)

[Barna skal: 17](#_Toc142907096)

[Organisering 17](#_Toc142907097)

[Vurdering: 18](#_Toc142907098)

[Medvirkning: 18](#_Toc142907099)

[Samarbeid mellom hjem og barnehage 19](#_Toc142907100)

[Overganger: 20](#_Toc142907101)

[Når barnet begynner i barnehagen 20](#_Toc142907102)

[Overganger innad i barnehagen 21](#_Toc142907103)

[Overgangen mellom barnehage og skole 21](#_Toc142907104)

[Målrettet arbeid med de 7 fagområdene: 22](#_Toc142907105)

[Progresjonsplan: Kommunikasjon,språk og tekst. 22](#_Toc142907106)

[Progresjonsplan: Nærmiljø og samfunn 23](#_Toc142907107)

[Progresjonsplan: Kunst, kultur og kreativitet. 24](#_Toc142907108)

[Progresjonsplan: Antall, rom og form! 25](#_Toc142907109)

[Progresjonsplan: Natur, miljø og teknologi 26](#_Toc142907110)

[Progresjonsplan: Kropp, bevegelse,mat og helse 27](#_Toc142907111)

[Progresjonsplan: Etikk, religion og filosofi 28](#_Toc142907112)

[Datoer og tradisjoner 29](#_Toc142907113)

# Innledning:

Barnehagens formål er bestemt av barnehagelovens formålsparagraf:

## § 1.Formål

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

## Årsplanens hensikt:

Årsplanen er et arbeidsredskap for barnehagepersonalet og dokumenterer barnehagens valg og begrunnelser. Årsplanen kan gi informasjon om barnehagens pedagogiske arbeid til myndighetsnivåene, barnehagens samarbeidsparter og andre interesserte.

# Kontaktinfo og oversikt ansatte:

|  |  |
| --- | --- |
| **Daglig leder:** Siv Helen Angelund mob: 45391231mail:sa@anmba.no**Fagansvarlig:** Ranveig Sjo mob:91328304mail:ranveig@anmba.com**Fasttelefon:52725400** | http://t2.gstatic.com/images?q=tbn:ANd9GcTIB8Uea3ouSL6MW1Bc5v5QAtnGMyWGmnNhO5eMQPS_XNodpmwJaQ |
| **Askeladden:**Ped leder:Veronika Espetvedt Assistent:Irene NeverdalAssistent:Julianne StangeAvd mob:97462043 | **Måsadotten**Ped leder:Linbjørg LarsenBarnehagelærer:Mona Tindeland PedersenAssistent:Tore RisangerFagarbeider: Aina MælandAvd mob:97461936 |
| **Tusenfryd**Ped leder:Anette Lillenes OlsenPed leder: Maren JørgensenAssistent:Hege JohannesenAvd mob:93897860 | **Solstrålene** Ped leder:Synnøve TollevikPed leder:Astrid FjellFagarbeider:Nina SørensenFagarbeider:Catrine SandvigAvd mob:97463705 |
| **Sjarmtroll**Ped leder:Lena BendiksenPed leder: Maria SkogstadFagarbeider:Wenche AassFagarbeider: Hilde UrdalAssistent: Anupa KruaphengAvd mob:97433758 | **Ekstra ressurser:**Helene NordalManuela JohnsenEli Ann MarøLiv Bente BjellandSolveig Nygård |

# Barnehagens satsingsområdet:

Vi er en Være sammen barnehage!

Gjennom teori og kollegaveiledning vil *Være Sammen* gjøre barnehagen til den beste arena for barnets vekst og modning. Anna Nissens Minne har flere ansatte som har utført veilederkurset.

Hovedmålet vårt med Være Sammen er å drive barnehagebasert kompetanseutvikling, spesielt med fokus på voksenrollen, relasjonsbygging og utfordrende atferd. Vi skal ha varme grensesettende voksne i Anna Nilssens Minne.(autoritativ)

Vi jobber aktivt med Trygghetssirkelen(Circle of security,COS )som er en tilknytningsmodell som lærer deg å se barnet innenfra og forstå barnets signaler bedre.



Alle voksne i barnehagen skal ha en Autoritativ voksenstil. Denne teorien har vi jobbet med i flere år og vil naturlig flettes inn i teorien i Trygghetssirkelen.

Alle voksne skal kunne bruke tre ulike observasjonsskjema: Sosiogram, løpende protokoll og Sirkelhistorier (praksisfortelling).

Alle nyansatte gjennomfører Cos barnehage veiledning.

Den frie, egenmotiverte leken står sterkt i Anna Nilssens Minne. Gjennom trygghetssirkelen skal vi fremover jobbe strukturert og målrettet for å oppnå enda høyere kompetanse på området. Vi vil ta utgangspunkt i boken «Lek og læring i et nevroperspektiv» og dele den opp i kjerne elementer. I dette arbeidet vil vi også bruke lærende nettverk – barnehagebasert vurdering, til utvikling og kvalitetssikring av arbeidet.



# Barnehagens formål og innhold:

***Barnehagen skal ivareta barnas behov for omsorg***

*Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.Rammeplanen.*

## Slik jobber vi 0 – 3 år,omsorg:

Tilvenning

Besøksuke for nye barn på våren, før oppstart i august. Her får foreldrene blitt litt kjent med avdelingen og de ansatte, og får informasjon om oppstart og tilvenning.

Vi har oppstartsamtaler for å bli kjent med foresatte og nye barn.

Vi har foreldreaktiv tilvenning der foreldrene er sammen med barnet i barnehagen den første uken slik at barna skal bli godt kjent før foreldrene drar.

Barnet får utdelt en egen tilknytningsperson, som har hovedansvaret for barnet under tilvenningen og har et ekstra ansvar for oppfølging av barnet gjennom barnehageåret. Trygt og godt for barnet å først bli godt kjent med èn person, før de blir kjent med resten av de ansatte.

Autoritativ voksenrolle

 I vår barnehage er vi autoritative voksne. Med det mener vi at vi er varme og grensesettende voksne. Vi er opptatt av å se barnas behov og å bygge gode og trygge relasjoner til alle barn.

Rutiner

 Vi har en fast dagsrytme som vi følger, for at hverdagen skal bli forutsigbar og trygg for de yngste barna.

 Vi har faste rutiner på gruppeinndeling, samlingsstund, måltid, stell, bleieskift og hviletid.

Vi bruker trygghetssirkelen som et redskap i alle situasjoner gjennom barnehagehverdagen, i møte med barn, foreldreveiledning og ansatte.

## Slik jobber vi 3-6 år omsorg:

Tilvenning

Internt.

Vi har besøksuke der en trygg voksen i barnehagen følger barna som skal over fra liten til stor avdeling.

Vi anbefaler alle foreldre å være tilgjengelige første uken og ellers ved behov i oppstarten.

Vi har overgangssamtaler ved behov.

Eksternt

Vi har besøksuke på våren for nye barn, for å skape trygghet for foreldre og barn.

Ved oppstart anbefaler vi alle foreldre å være tilgjengelige første uken og ellers ved behov.

Vi har oppstartsamtaler for nye barn.

Voksne skal være autoritative noe som innebærer at vi er trygge og grensesettende voksne i møtet med barna.

Alle barna skal ha minst en fast tilknytningsperson på avdelingen for å skape trygghet for barnet. Den voksne skal være pålogget og sensitiv for barnets behov gjennom barnehagehverdagen.

Vi har faste rutiner og struktur hver dag for å skape trygghet og forutsigbarhet for barna.

------------------------------

***Barnehagen skal ivareta barnas behov for lek***

*Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre.Rammeplanen*

## Slik jobber vi på 0 – 3 år,lek:

Vi er opptatt av å være tilstedeværende voksne i leken. Vi deler barna i mindre grupper, vi er tilgjengelige på gulvet sammen med barna, vi finner frem lekemateriell og legger til rette for ulike typer lek.

 Vi er aktive voksne som støtter barna i leken og deres utforskning.

 Vi legger til rette for at alle barn skal kunne delta aktivt i leken på sine premisser.

Vi organiserer avdelingene for å kunne fremme ulike typer lek ut i fra hvilken barnegruppe vi har.

Vi lager ulike lekekroker på avdelingene, etter hva barnegruppen interesserer seg for - for eksempel lesekrok, duplokrok, krok for rollelek og en krok for billek. Dette for å fremme lekelyst hos barna.

Vi har et eget grupperom på avdelingen som kan brukes til mindre grupper i lek.

Vi er opptatt av at barna skal få være med og forme lekemiljøet. Vi legger til rette for lek ut i fra det vi ser at barna er opptatt av.

Gjennom leken får barna øve seg på blant annet konflikthåndtering, samarbeid, dele og å vente på tur. Dette er med på å utvikle barnas sosiale kompetanse og det å kunne fungere godt sammen med andre.

 Vi har den frie leken som et av våre satsningsområder. I den frie leken får barna leke fritt og bruke sin kreativitet og fantasi. Det er viktig for oss å lage rom for den frie leken og at den blir en prioritert del av hverdagen til barna

## Slik jobber vi 3-6 år,lek:

De voksne skal være tilstedeværende og observerende i forhold til mobbing og krenkelser.

De voksne skal organisere både for den frie leken og tilrettelagt lek, og sørge for inkludering av alle barn.

De voksne skal legge tilrette for et innbydende miljø som inspirerer til lek.

De voksne organiserer avdelingene for ulike typer lek, og ulike lekemiljøer, for å ivareta og skjerme den gode leken.

De voksne skal ta vare på, gi rom for å se viktigheten i den frie leken, og samtidig være tilstedeværende.

De voksne er bevisste på plassering og egen rolle i frileken.

De voksne er observerende og deltagende etter behov.

De voksne observerer for å se barnas behov, og tilrettelegger for ulike typer lek (toddlerlek, vilter lek, regel lek, konstruksjonslek osv). På denne måten fremmer vi barns medvirkning.

De voksne er bevisst på å fremme barns sosiale kompetanse i leken. Barna skal erfare å dele, vente på tur, samarbeide, konfliktløsning, og få erfaring med mentalisering.

**-------------------------------**

***Barnehagen skal fremme danning***

*Barnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp. Barnehagen skal bidra til at barna kan forstå felles verdier og normer som er viktige for fellesskapet. Barnehagen skal bidra til å fremme barnas tilhørighet til samfunnet, natur og kultur.Rammeplanen.*

## Slik jobber vi på 0 – 3 år,danning:

Vi er en “være sammen”-barnehage. Det har vært et utviklingsarbeid over tid for både barn og voksne som går på relasjonsbygging, sosial kompetanse og voksenrollen.

Regnbueløven og løveloven er en viktig del av programmet.

Alle ansatte i barnehagen skal ha en autoritativ voksenrolle.

Vi har egne samlinger hvor regnbueløven alltid er med. I samlingen snakker vi med barna blant annet om følelser, det å dele og å vente på tur.

Gjennom hele barnehageåret har vi ulike tema som vi jobber med. Disse temaene endrer seg etter ulike årstider og ut ifra barnas egne interesser, og varigheten kan variere.

Vi har jevnlig samling om tema “Kroppen min” og “følelser”.

Vi setter grenser ved å bekrefte barna, sette seg inn i situasjonen og å snakke med dem.

Vi må finne balansen mellom trygge og gode grenser. Vi skal være større, sterkere, klokere og god. Vi må beholde godheten når vi setter grenser.

Voksne må være tett på barna og veilede dem i her og nå situasjoner.

De voksne må ha en felles forståelse for hvordan vi setter grenser for barna og hvorfor.

## Slik jobber vi 3-6 år,danning

De voksne bruker være sammen som et redskap for at barna skal bli robuste og trygge i møte med den store, vide verden.

De voksne bruker ulike typer materiell, som løveloven, konkreter, sanger og ulik materiale.

I løpet av barnehageåret har vi planfestet temaarbeid som omhandler om kropp, grenser, følelser og gode og vonde hemmeligheter.

Temaene representeres i samlinger eller i mindre grupper

Ved spesielle og viktige temaer som gode og vonde hemmeligheter, er det alltid to voksne tilstede for å følge opp barnas innspill, og tar egne barnesamtaler ved behov.

De voksne setter trygge grenser og rammer for å gi barna gode forutsetninger for danning. Vi ønsker å gi barna erfaring og læring innen høflighet og respekt for andre.

Gjennom vårt arbeid med danning skal barna lære normer for ulike skikker, som for eksempel «folkeskikk», og «bordskikk».

En gang i måneden besøker vi Vardafjell omsorgssenter med en liten gruppe barn, hvor vi tar med oss en aktivitet som skaper fellesskap mellom barn og en eldre generasjon.

***Barnehagen skal fremme læring***

*I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring.Rammeplanen*

## Slik jobber vi på 0 -3 år,læring

Vi skal legge til rette for læring gjennom at barna skal få bruke hele kroppen sin ved å bruke alle sansene sine. For eksempel ved å smake, føle/ta på og lytte.

Vi skal sørge for at barna opplever selvstendighet og mestring i ulike situasjoner, og bruke de forskjellige arenaene i barnehagen til dette. Vi bruker god tid for at barna skal få mulighet til å kjenne på selvstendighet og mestring. For eksempel i garderobesituasjon hvor barna får prøve å kle seg selv, utelek hvor barna får utfolde seg motorisk og vi voksne skal gi positive tilbakemeldinger og veiledning gjennom dette.

Barna skal få oppleve undring og utforsking gjennom lek og ulike situasjoner og aktiviteter. Vi skal støtte barnas initiativ, undring, nysgjerrighet og læringslyst gjennom dagen. For eksempel gjennom utelek hvor vi undrer oss over det vi finner i naturen, i samling hvor vi samtaler i fellesskap, og undre oss i her og nå situasjoner.

Vi skal legge til rette for et undrende miljø i naturen, slik at barna får utforske og oppleve læring både i barnehagens uteområde og på tur.

Vi skal sørge for at alle barn opplever varierte og kulturelle opplevelser gjennom barnehagehverdagen. Vi skal la barna få oppleve glede og stolthet over egen kulturell tilhørighet, tradisjonskultur og barnekultur. For eksempel ved at vi markerer andre nasjonaldager og høytider som id og Samenes dag. Vi jobber med ulike tema innenfor barnekultur som for eksempel ulike bøker sang og musikk.

## Slik jobber vi på 3-6 år,læring

De voksne setter av tid til at barna skal få prøve selv og oppleve mestring i situasjoner som påkledning, smøremåltid, toalett, lek og ulike aktiviteter.

De voksne er sammen med barna i deres nysgjerrighet, utforsker sammen med barna og legger til rette for aktiviteter som bidrar til felles undring.

Barnehagen følger og feirer faste tradisjoner som høytider, fn dag, høstfest, karneval, Røvertur og sommerfest med avslutning for førskolegruppen/Solgruppen.

Solgruppen har egne tradisjoner siste året som fremmer læring gjennom mange gode opplevelser på tvers av avdelinger.

De voksne bruker naturen og nærmiljøet aktivt som læringsarena sammen med barna.

Gjennom natur og uteliv lar vi barna bruke kroppen og alle sansene.

***Barnehagen skal fremme vennskap og fellesskap***

*Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov.*

##  Slik jobber vi på 0 – 3 år,vennskap og felleskap:

Vi deler barnegruppen i mindre grupper for å fremme sosial utvikling. I mindre grupper blir de voksne tettere på barna, og kan lettere støtte barna i sin sosiale utvikling. I mindre grupper kommer enkeltbarna og deres ferdigheter tydeligere frem.

I samling skal vi samhandle i fellesskap der alle får delta og være i fokus. Som en “Være Sammen” barnehage bruker vi ulike tema sammen med Regnbueløven som for eksempel følelser, kroppen vår, det å være en venn, og uheldige samspillsmønstre.

Vi voksne skal være gode rollemodeller og forebygge, stoppe og følge opp utestenging, mobbing og krenkelser. Vi må være bevisste på eget kroppsspråk både når vi kommuniserer med andre voksne og barn. Vi skal ha et trygt og godt psykososialt barnehagemiljø, og vi har nulltoleranse for utestenging og mobbing. Oppdager vi utestenging eller mobbing, skal det meldes fra om til nærmeste leder.

## Slik jobber vi 3-6 år,vennskap og felleskap:

Vi lager grupper ut ifra ulike kriterier som barns behov og medvirkning.

Vi har alt fra faste små grupper, til større grupper, og grupper på tvers for å fremme vennskap, samhold og felleskap, og for å fremme relasjoner og trygghet.

Grupper reduserer støy, skaper trygghet, og som voksne er vi tettere på i møtet med barnegruppen og enkeltbarnet.

Vi har egen gruppe for førskolebarna – Solgruppen.

Voksne er veiledere og rollemodeller gjennom hele hverdagen og i her og nå situasjoner.

Som voksen er vår rolle blant annet å vise positive holdninger, regulere, fremsnakke, vise empati , bygge selvtillit, sette grenser og hjelpe barn med å løse konflikter.

Voksne viser raushet og positiv stemning som smitter over på barn og foreldre.

Vi har et ansvar for å tilpasse oss andre for å skape et bra fellesskap og godt arbeidsmiljø.

***Barnehagen skal fremme kommunikasjon og språk***

*Barnehagen skal være bevisst på at kommunikasjon og språk påvirker og påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagehverdagen, og alle barn skal få delta i aktiviteter som fremmer kommunikasjon og en helhetlig språkutvikling.*

## Slik jobber vi 0-3 år,kommunikasjon og språk:

Vi skal være gode språklige rollemodeller i samspill med barna. Vi skal anerkjenne og respondere på barnas ulike verbale og non verbale uttrykk, og støtte dere språkutvikling. Dette gjør vi ved å være tydelige, lydhøre og bruke tid i kommunikasjonen. Vi må bli kjent med barna og lese deres form for kommunikasjon.

Vi skal bruke altanativ, supplerende kommunikasjon (ASK) som støtte til språket. Dette gjør vi både ved merking av lekemiljø, dagstavle, tematavle og bruk av tegn sammen med barna.

Vi skal sørge for at barna får språkstimuli gjennom sang og musikk. Dette gjør vi ved å ha fast samlingsstund hver dag, samt ellers gjennom dagen.

Vi skal ha bøker og ulikt materiell fra snakkepakken lett tilgjengelig for å fremme språkstimulering.

Gjennom ulike situasjoner i løpet av barnehagehverdagen skal vi benevne og “bade” barna med ord og uttrykk.

## Slik jobber vi 3-6 år,kommunikasjon og språk:

ASK

Alternativ supplerende kommunikasjon er et redskap vi bruker slik at alle barn skal få kommunisere og uttrykke seg. Dette gjennom symboler, bildebruk og tegn som er lett tilgjengelig både ute og inne.

Alle voksne i barnehagen skal ha kjennskap til ASK.

Samlingene våre gir felles fokus og oppmerksomhet, og skal få alle barn til å føle trygghet og tilhørighet i fellesskap, .

Barna skal få positive erfaringer i å være i fokus og få muligheter til å våge å stå frem foran andre.

Samlingene har fast start og slutt, og kan inneholde ulike aspekter, som for eksempel kropp og bevegelse, sang, dans og musikk eller temaarbeid for perioden.

Voksne er bevisste på eget språkbruk, både verbalt og nonverbalt. Vi benevner, gjentar og bekrefter for å fremme barns kommunikasjon og språkstimulering.

Voksne hjelper barn å utvikle selvregulering gjennom å sette ord på følelser og behov.

Vi tar barns stemme og medvirkning på alvor, og vi skal lytte til; og legge til rette for dette med respekt for barnet, men innenfor trygge rammer.

Måltid småbarn 

## Mål og hensikt:

Vi ønsker å skape et positivt samlingspunkt rundt bordet som skaper matglede. Vi ser på måltidet som en god læringsarena for barna, språk og kommunikasjon, sosialkompetanse, selvstendighetstrening, medvirkning og mestringsglede. Vi ønsker at barna skal lære god hygiene og bordskikk.

## Personalet skal:

* De voksne skal være autoritative voksne og skape god stemning rundt bordet
* De voksne skal legge til rette for gode samtaler og felles fokus
* Vi voksne setter positive grenser, vi er rollemodeller og viser hvordan vi ønsker å ha det rundt bordet
* Vi har seler kun på grunn av sikkerhet og i samarbeid med foreldre.
* Vi voksne må tolerere lyder og bevegelse rundt oss, vi må vise og gjenta oss selv for å lære barna bordskikk.
* Det er lov å søle, vi snakker om hva som har skjedd, og barna kan få være med å tørke vekk.

## Barna skal:

* Barna skal få oppleve mestring ved å spise opp maten sin før de får et nytt valg. for noen barn kan det være nødvendig å dele skiven eller knekkebrødet i mindre biter.
* barna skal få være med å medvirke i valg av skive, knekkebrød og pålegg.
* Barna skal få utvikle selvstendighetstrening. De som ønsker skal få smøre, skjenke oppi kopp og velge pålegg selv.

## Organisering:

11.00 måltid :

* Barna vasker hendene før måltidet
* bordet skal være ferdig dekket når barna kommer til måltidet.
* Barna skal ha faste plasser over lengre perioder for å skape trygghet og forutsigbarhet. Også de voksne så langt det går. Vi lager bordkart.
* Vi markerer start og slutt ved måltidet ved å synge og takke for maten.
* Vi laminerer og fester med kontaktpapir, bilder fra ulike temaer og interesser på bordene. Dette ønsker vi skal stimulere til gode samtaler og felles fokus.
* Vi henger opp bordbrikker med bilde av mat tilgjengelig. Kan tas frem på bordet etter behov.
* Vi har klart papir på bordene, for at de voksne skal kunne sitte ved bordene selv om det blir søling.
* Vi gir rom for selvstendighetstrening, barna som ønsker skal få mulighet til å smøre, skjenke oppi og velge pålegg selv.
* Vi sjekker og juster stolene til barna i august og januar. Ellers ved behov.

14.00 måltid:

* maten skal være servert på bordet sammen med vannmugge og glass
* mellomvaktene sitter med bordet under måltidet



# Måltid på stor avdeling

## Mål og hensikt:

Vi ønsker å skape et positivt samlingspunkt rundt bordet som skaper matglede og sunne helsevaner. Vi ser på måltidet som en god læringsarena for barna, innen språk og kommunikasjon, sosial kompetanse, selvstendighetstrening, medvirkning og mestringsglede. Vi ønsker at barna skal lære god hygiene og bordskikk, og at måltidet skal være en positiv opplevelse med god atmosfære.

## Personalet skal:

* Ha fokus på barnet og legge til rette for gode samtaler barn/barn og barn/voksen preget av glede og humor.
* Være tilstedeværende, autoritative voksne.
* Prate med rolige stemmer.
* Oppfordre barna til å hjelpe hverandre og være selvstendige.
* Lære barna å vente på tur
* Sørge for god hygiene før og under måltidene og ved oppbevaring og tilberedning av mat (helsedirektoratet).
* Være gode rollemodeller som setter standard for atferd. Det handler om positiv grensesetting og læring.

## Barna skal:

* Få en positiv opplevelse rundt måltidet
* Oppfordres til å hjelpe hverandre
* Oppleve selvstendighet og mestring
	+ Sende til hverandre
	+ Hjelpe hverandre å smøre
	+ La de få prøve selv
	+ Finne drikke til seg selv/hverandre
* Få god tid til å spise seg mette og avgjøre selv når de er mette. De må ikke spise opp skorpene. Noen blir mette etter 1 skive, noen etter 5.
* Veiledes rundt det med sultfølelse og metthetsfølelse, og få hjelp til å lære å regulere dette selv
* Få bli med å rydde av bordet etter seg

## Organisering

* Bevisste på plassering av voksne og barn
* Voksne reiser seg minst mulig under måltidet (la gjerne barna hente noe om det trengs, istedenfor at den voksne vandrer mye)
* Måltidet skal bestå av pådekking og smøremåltid så godt det lar seg gjøre.
* Alle tilbys samme mat, barn skal også få knekkebrød/skorpe på samme måte som voksne.
* Måltidet starter med bordsang og avsluttes med takk for maten.

# Vurdering:

*Barnehagen skal jevnlig vurdere det pedagogiske arbeidet. Det betyr at det pedagogiske arbeidet skal beskrives, analyseres og fortolkes ut fra barnehagens planer, barnehageloven og rammeplanen. Hovedformålet med vurderingsarbeidet er å sikre at alle barn får et tilbud i tråd med barnehageloven og rammeplanen.*

Anna Nilssens Minne er med i lærende nettverk - barnehagebasert vurdering som grunnlag for kompetanse- og kvalitetsutvikling.

Vi ønsker å bli bedre på å vurdere det pedagogiske arbeidet som utføres i barnehagen.

Vi har tydelige mål(overordna,avd mål,personlige mål)

Evaluerer disse etter hvert tema

Bruker div skjema for å kvalitetssikre relasjon og kontakt

Bruker skjema “hvordan trygg tilknytning sees i bhg”

Kvalitetskryss

Pedagogisk analyse

# Medvirkning:

*Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet, jf. barnehageloven § 1 og § 3, Grunnloven § 104 og FNs barnekonvensjon art. 12 nr. 1. Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen.*

 Ved å være autoritative voksne med fokus på tilknytting og relasjon har vi gode forutsettinger for å se barnas behov. Se behovet i barnegruppen, justere deretter og jobber videre ut fra dette.

Vi legger til rette for at barn får utrykke seg i smågrupper med tett voksen.Barna skal møte voksne som er involvert og som fungerer som sosial og emosjonell støtte i leken.

Målet er også aktiv bruk av ASK slik at alle barna skal få støtte til å utrykke seg.

Barnesamtaler

Hverdagssamtaler

Vi har ikke satt fokus som går på forhåndsbestemte tema,dette lar vi springe ut fra barnas behov og interesser på de ulike avdelingene.

# Samarbeid mellom hjem og barnehage

*Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling, jf. barnehageloven § 1. Betegnelsene «hjemmet» og «foreldrene» omfatter også andre foresatte. Barnehagen skal ivareta foreldrenes rett til medvirkning og arbeide i nært samarbeid og forståelse med foreldrene, jf. barnehageloven § 1 og § 4. Samarbeidet mellom hjemmet og barnehagen skal alltid ha barnets beste som mål. Foreldrene og barnehagens personale har et felles ansvar for barnets trivsel og utvikling.*

  **Slik jobber vi for å oppnå godt samarbeid med foresatte:**

- Daglig kontakt i garderobe.

- Meldinger/rapporter til og fra hjem via Mykid

- Foreldresamtaler 1 til 2 ganger pr år.

 - Foreldremøter 1 til 2 ganger pr år.

- Samarbeidsutvalg: Godkjenning av årsplan. Uttale seg om saker som er av viktighet for barnehagens innhold, virksomhet og forholdet til foreldre.

- Foreldreråd= alle foreldre

- Foreldrestyre

- Brukerundersøkelse.

- Ved behov eller ønsker er det ytterligere møter i form av bla.oppstartsmøte, samarbeidsmøter og evalueringsmøter

Samt tilstedeværelse på årlige tradisjoner som sommerfest, Lucia, lysfest, FN dag etc.



# Overganger:

## Når barnet begynner i barnehagen

*Barnehagen skal i samarbeid med foreldrene legge til rette for at barnet kan få en trygg og god start i barnehagen. Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn. Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære.*

I juni får alle som har fått plass fra høsten av tilbud om en besøksuke. Då tilbyr vi åpen barnehage der foreldre og barn kan komme på besøk.

TILVENNINGSUKEN- foreldreaktiv tilvenning

 *De tre første dagene*

• Foreldre og barn kommer i barnehagen ca kl 0900. Foreldre har hovedansvaret for barnet sitt og er tilgjengelig og i nærheten av barnet hele tiden.

• Foreldre deltar aktivt i barnehagedagen - er sammen med barnet sitt i lek og aktivitet, stell, hvile måltid og utelek (gradvis tilbaketrekking)

• Foreldre og barn blir kjent med personalet samt noen av de andre foreldrene og barna

• Barnet får tildelt sin primærkontakt. Denne vil være ekstra mye sammen med barnet i oppstarten.

Det kan være lurt å ikke ha alt for mange timer i barnehagen de første tre dagene.

*Dag 4 og 5*

• Foreldre kommer til avtalt tid og er sammen med barnet en stund ved levering – tar små pauser – trekker seg tilbake og kan dersom barnet er klar for det være borte fra barnehagen en stund, men lett tilgjengelig. Avtales med primærkontakt.

Det gjennomføres oppstarts samtale med alle nye barn.

 

## Overganger innad i barnehagen

*Overganger skjer også innad i barnehagen. Personalet skal sørge for at barn og foreldre får tid og rom til å bli kjent med barna og personalet når de bytter barnegruppe.*

Tilvenningsuke. (0945-1200)

En trygg voksen fra småbarnsavdelingene følger barna over og er sammen med barna på sin nye avdeling. Førskolebarna er ute på tur eller på uteområdet til barnehagen.

Det gis tilbud om overføringssamtale. Pedagogisk leder på småbarn har ansvar for å innkalle foreldrene til møtet og avtale med den nye pedagogiske lederen. Det er pedagogisk leder på småbarn som leder møtet.

Det avtales oppstartsdato på stor avdeling med foresatte. Dette kan variere ut i fra ferieavviklingen til personalet og barnegruppen. Barnet skal senest overføres 15.august.

Foreldrene får informasjon om tilvenning, oppstartsdato på ny avdeling, primærkontakt, informasjon om avdelingen, rutiner osv.

Barnets plass i garderoben skal være klar til første dag på avdelingen.

Tilvenning.

Noen av barna vil gjerne trenge at en av foreldrene er med barnet en eller flere dager. Dette avtales med foreldrene på forhånd. Det er viktig at det er primærkontakt som tar imot barnet første dag på ny avdeling og som videre gjør avtaler om behovet de neste dagene.

 I løpet av første uken avtales dato for oppstarts samtale med foreldrene.

## Overgangen mellom barnehage og skole

*Barnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og eventuelt skolefritidsordning. Barnehagen og skolen bør utveksle kunnskap og informasjon som utgangspunkt for samarbeid om tilbudet til de eldste barna i barnehagen, deres overgang til og oppstart i skolen. Barnehagen må ha samtykke fra foreldrene for å dele opplysninger om enkeltbarn med skolen.*

I Anna Nilssens Minne går alle førskolebarna i Solgruppen. De har faste møtepunkter gjennom hele siste året i barnehage. Fokuset er felles opplevelser,vennskap,selvstendighet og lek.

Alle barna får besøker skolene sine.

Vi har overføringsmøter ved behov.

Vi følger Haugesund kommune sin plan for overgang bhg-skole. Planen ligger på Haugesund kommune sin nettsider: [overgang-hjem-barnehage.pdf (haugesund.kommune.no)](https://www.haugesund.kommune.no/_f/p1/i874c46f4-62c5-456a-931e-b23657969de8/overgang-hjem-barnehage.pdf)

# Målrettet arbeid med de 7 fagområdene:

Barnehagen skal ikke ha konkrete læringsmål, men mål om at barna skal få kjennskap til og opplevelser om aktiviteter og tema innenfor de forskjellige fagområdene. Dette gjøres med en progresjonsplan som er delt inn i alder, der en utvikling innenfor fagområdene kommer synlig frem.

Progresjonsplan: Kommunikasjon,språk og tekst. 

|  |  |  |
| --- | --- | --- |
| 1-3 år | 3-4 år | 5-6 år |
| - Se i bøker.- Synge til bøker.- Sangkort.- Språkposer.- Samlingsstund.- Bli godt kjent med 2 eventyr, gjennom fortelling, bruk av konkreter og sang.- Klappe navn- Lytte til musikk.- Voksne beviste på kroppsspråk.- Emosjons regulering- Voksne bruker språket aktivt, navngi og gjenta på riktig måte. | - Lese i bøker (Høytlesning).- Rim og regler.- Bli kjent med første bokstav i navnet sitt.- Klappe stavelser i ord.- Lydlotto.- Utvide repertoar av eventyr.- Begrepstrening gjennom lek, spill og språkposer.- Besøke biblioteket.- Leke skrive, øve på skriveretning.- Pc.- Utkleding.- Øve på turtaking, gjennom spill og lek. | - Øve på gjenfortelling. - Øve på å skrive navnet sitt.- Øve på å kjenne igjen bokstavene sine i andre ord.- Lage eventyrhistorier selv ut fra egne opplevelser.- Lytte til musikk og lydbøker.- Rollelek.- Samtaler.- Ha fokus på å benevne ukedagene, gjennom sanger og samlingsstunder.- Få felles oppgaver i Solgruppa. |

Progresjonsplan: Nærmiljø og samfunn 

|  |  |  |
| --- | --- | --- |
| 1-3 år | 3-4 år | 4-6 år |
| - Bli kjent med barna på avdelingen.- Faste turdager.- Bli kjent med Bjørneskogen.- Ha "familie" som tema i lek og samtale.- Ta bilder, se resultatene på pc, ark etc.- Begynnende "trafikk regel bevissthet". Stoppe før en går over veien. Respekt for trafikken.- Besøke biblioteket.- Voksne som gode omsorgs rollemodeller. | - Bli kjent med barn på tvers av avdelingene.- Faste turdager til forskjellige plasser i nærmiljøet. La barna være delaktige i valg av turmål.- Besøke husene til alle barna, enten til fots eller med barnehagen sin buss.- Bruke pc/foto.- Lære enkle trafikkregler.- Gå til bibliotek. Ha lesestund.- Besøke en fast plass i naturen, eks et tre, for å se hva som skjer i de forskjellige årstidene.- Rollespill om omsorg og empati. | - Bli kjent med skolen sin.- La barna være med å bestemme hvor turene skal gå, hva de trenger å ha med av mat, drikke, aktiviteter etc.- Pc: Arbeid med tekst og bilde arbeid.- Samtale om trafikk, skilter etc.- Låne bøker på bibliotek.- Besøke museum.- Bli kjent med årstidene.- Bli kjent med samekulturen. |

Progresjonsplan: Kunst, kultur og kreativitet. 

|  |  |  |
| --- | --- | --- |
| 1-3 år | 3-4 år |  4-6 år |
| - Bli kjent med ulike typer instrumenter.- Bruke fotografering som en uttrykksform.- Bevisstgjøring av farger.- Dans /bevegelse.- Bli kjent med ulike typer formingsaktiviteter.- Få teaterbesøk i ANM. | - Utforske, eksperimentere med instrumenter.- Gå på eller ha egen kunstutstilling.- Jobbe med fargene.- Fokus på drama og rollelek.- Besøke lokale kulturhistoriske steder. Viking gården, Haraldstøtten, kirken osv.- Bruke ulike formingsaktiviteter. - Gå på teater.- Besøke museum.  | - Lage egne instrumenter.- Bli kjent med andre kulturer.- Prøve å lære fargene, eksperimentere med fargene.- Lage teater, dramatisere eventyr.- Legge til rette for at barna får utrykke seg, gjennom sang, musikk, form og farge.- Bli kjent med et vidt spekter av formingsaktiviteter og bruksmaterialet.- Gå på kino. |

Progresjonsplan: Antall, rom og form! 

|  |  |  |
| --- | --- | --- |
| 1-3 år | 3-4 år | 5-6 år |
| - Bli introdusert for ulike former i lek og organiserte aktiviteter.- Finne like, par.- Romføling. Stort / lite, tung/ lett.- Tall gjennom språk, sang og regler.- Puslespill, putteboks, duplo.- Tegning.- Baking.- Rydding. |  - Sette navn på ulike former.- Lottospill, matche ting.- Lite, mellom, stor. Inne, ute. Tung, lett.- Kjennskap til telling, gjennom språk, sang og regler.- Konstruksjonslek. Klosser, puslespill, Jovo, Magnetics.- Tegne figurer, fargelegge.- Være med å ta oppi forskjellige ingredienser i baking.- Rydde og sortere. | - Prøve å gjenkjenne ulike former i nye settinger. Eks. hus, skilt etc.- Spille ulike spill, Uno, Yatzy og Lotto.- Langt borte, nærme, preposisjoner, liten, mindre, minst, stor, større, størst.- Kjennskap til telling, tall og mengder.- Bygge lego etc. etter tegning. Bygge tog baner, Jovo figurer og Magnetics figurer.-Tegne noe gjenkjennelig. - Være med å måle opp med litermål, skjeer og antall.- Rydde og sortere. |

Progresjonsplan: Natur, miljø og teknologi 

|  |  |  |
| --- | --- | --- |
| 1-3 år | 3-4 år | 5-6 år |
| - Bli kjent med naturen. Kjenne forskjell på vær og årstider.- Gå små turer.- Gjøre barna oppmerksomme på "naturlyder".- Besøke sauehotellet.- Mate fuglene.- Bli kjent med småkryp.- Eksperimentering med eks luft og vann. | - Få kunnskap om årstidene.- Følge et tre gjennom årstidene.- Gå turer.- Besøke sauehotellet.- Mate fuglene.- Bli kjent med kildesortering.- Gi barna begynnende kunnskaper om fødsel, vekst, aldring og død, f.eks planting av frø.- Snekre og sage.- Eksperimentering med eks luft og vann. | - Få kjennskap til ting som vokser og gror.- Følge et tre gjennom årstiden.- Gå turer.- Besøke sauehotellet.- Mate fuglene.- Få kunnskap om kildesortering.- Utvikle respekt for naturen.Lære seg å ta vare på miljøet og naturen. (Ruskens dag)- Snekre og sage.- Ha åker.- Eksperimentering med eks luft og vann.- Få begynnende kunnskaper om fuglenavn og blomster navn. |

Progresjonsplan: Kropp, bevegelse,mat og helse 

|  |  |  |
| --- | --- | --- |
| 1-3 år | 3-4 år | 5-6 år |
| - Turer i ulendt terreng.- Hinderløype.- Aktiviteter i motorikk rommet.- Bevegelse gjennom sang og musikk.- Sundt kosthold.- Gode rutiner på hygiene.- Beviste akt valg med tanke på finmotorikken.- Krype og gå inne og ute.- Bading. | - Turer i ulendt terreng.- Mer utfordrende hinderløyper.- Legge til rette for fysiske aktiviteter ute og inne.- Bevegelse gjennom sang og musikk.- Tema hygiene.- Tegning, klipping og perling (finmotorikken).- Sundt kosthold.- Bading. | - Lengre, mer utfordrende turer.- Bevegelse, dans og rytmer.- Fotballcup.- Bevisstgjøring av kropp og kroppsdeler.- Tema hygiene.- Ha sundt kosthold som tema. La barna være med å forberede mat.- Begynnende førstehjelp.- Finmotoriske aktiviteter.- Bading. |

Progresjonsplan: Etikk, religion og filosofi 

|  |  |  |
| --- | --- | --- |
| 1-3 år | 3-4 år | 5-6 år |
| - Markere FN dagen.- Jobbe med å utvikle toleranse, respekt og interesse for hverandre i hverdags situasjoner.- Bruke sanger og bøker for å illustrere holdninger, normer, etikk og religion.- Påskesamling med sang og musikk.- Synge kjente høytidssanger.- Bruke sanger som er knyttet til høytider.- Formingsaktiviteter.- Adventssamlinger, tenne lys og trekke kalender.- Felles samling med jule evangeliet.- Snakkepakken.- Flanellograf.-Voksne gode rollemodeller i forhold til konfliktløsning og omsorg for hverandre. | - Markere FN dagen, med samtaler om hvorfor vi gjør dette.- Samarbeide med foreldrene til barn fra andre kulturer og religioner.Markere deres høytider.- Støtte barnas undring og tankespinn omkring livets små og store mysterie.- Julegudstjeneste.- Adventsamling, formidling av evangeliet.- Påskesamling, formidling av evangeliet.- Veiledning i konfliktsituasjoner.- Bevist bruk av bøker og sanger.- Hverdags samtaler med barna.- Snakkepakken.- Flanellograf. - Voksne gode rollemodeller i forhold til konfliktløsning og omsorg for hverandre. | - Markere FN dagen, og samtaler om hvorfor vi markerer denne.Tema arbeid rundt dette.- Samarbeide med foreldrene til barn fra andre kulturer og religioner.Markere deres høytider.- Støtte barnas undring og tankespinn omkring livets små og store mysterie.- Julegudstjeneste.- Adventsamling, formidling av evangeliet. Tema arbeid rundt dette.- Påskesamling, formidling av evangeliet. Tema arbeid rundt dette.- Veiledning i konfliktsituasjoner.- Bevist bruk av bøker og sanger.- Hverdags samtaler med barna.- Snakkepakken.-Flanellograf. - Voksne gode rollemodeller i forhold til konfliktløsning og omsorg for hverandre. |

# Datoer og tradisjoner:

Sept 25: Planleggingsdag. Bhg stengt.

Okt 5: Høstfest

Okt 24 : Fn dag,kl 14.00-16.00

Nov 10: Planleggingsdag. Bhg stengt.

Des 13 :Luciafest ca kl 08.00.

Des 21 : Nissefest

Jan 12 : Pysjamasfest

Jan 22: Planleggingsdag. Bhg stengt.

Feb 6: Markering av samenes nasjonaldag

Feb 16: Karneval

Mars 21: Påskelunsj

Mai 16 :17 mai feiring

Mai 10 : Planleggingsdag. Bhg stengt.

Juni ?: Avslutningstur for førskolebarna

Juni 7: Sommerfest kl 14.00-16.00

Det vil bli en planleggingsdag til som ikke er satt. Mest sannsynlig i juni mnd.

Personalmøter:

3 okt

31 okt

30 nov

18 jan

22 feb

21 mars

23 april

21 mai

Godkjent av SU: 01.09.2023